**คำอธิบายรายวิชาเพิ่มเติม**

**รหัสวิชา ท 32207 วิชาการแต่งคำประพันธ์ กลุ่มสาระการเรียนรู้ ภาษาไทย**

**ชั้นมัธยมศึกษาปีที่ 4 ภาคเรียนที่ 2 เวลา 40 ชั่วโมง จำนวน 1.0 หน่วยกิต**

**--------------------------------------------------------------------------------------------------------------------------------**

**คำอธิบายรายวิชา**

 ศึกษาลักษณะของคำประพันธ์ชนิดต่าง ๆ ฝึกแต่งคำประพันธ์ประเภทกาพย์ กลอน โคลง ฉันท์และร่าย โดยคำนึงถึงลักษณะบังคับ ความไพเราะ เนื้อหาสาระ และการคิดสร้างสรรค์ เพื่อให้มีความรู้เกี่ยวกับฉันทลักษณ์ สามารถแต่งคำประพันธ์ชนิดต่าง ๆ ให้เห็นคุณค่าของงานประพันธ์ประเภทร้อยกรอง อันจะนำไปสู่การอนุรักษ์และพัฒนาการแต่งคำประพันธ์ ซึ่งแสดงออกทางอารมณ์และคุณค่าทางความคิด สอดคล้องกับปรัชญาเศรษฐกิจพอเพียง

 ศึกษาเพลงพื้นบ้าน ปริศนาคำทาย ตำนาน นิทาน นิยาย เรื่องเล่า สำนวน สุภาษิต โดยให้ทราบถึงที่มา คำศัพท์ สำนวน ความหมาย และอิทธิพลที่มีต่อการดำรงชีวิต เพื่อให้มีความรู้ ความเข้าใจและเห็นคุณค่า รวมทั้งช่วยกันอนุรักษ์วรรณกรรมท้องถิ่นของไทย

**ผลการเรียนรู้**

1. อธิบายลักษณะของคำประพันธ์ชนิดต่าง ๆ

2. แต่งคำประพันธ์ประเภทกาพย์ กลอน โคลง ฉันท์และร่าย ได้ถูกต้องตามฉันทลักษณ์

3. สามารถบอกความหมาย ที่มา คำศัพท์ สำนวน สุภาษิต

4. อธิบายลักษณะประเภทเพลงพื้นบ้าน ปริศนาคำทาย ตำนาน นิทาน นิยาย เรื่องเล่า

5. วิเคราะห์คุณค่าและร่วมกันอนุรักษ์วรรณกรรมท้องถิ่นของไทย

รวมทั้งหมด  **5**  ผลการเรียนรู้